CELEX: 32020D0904
Language: fi
Date: 2020-06-29 00:00:00
Title: Neuvoston päätös (YUTP) 2020/904, annettu 29 päivänä kesäkuuta 2020, päätöksen (YUTP) 2017/1424 muuttamisesta siltä osin kuin on kyse pienaseiden, kevyiden aseiden ja tavanomaisten ampumatarvikkeiden vähentämiseen tähtäävän Etyjin toiminnan Pohjois-Makedonian tasavallassa ja Georgiassa tukemisen päättymispäivästä

30.6.2020   
               
               
                  FI
               
               
                  Euroopan unionin virallinen lehti
               
               
                  L 207/34
               
            
         NEUVOSTON PÄÄTÖS (YUTP) 2020/904,
         annettu 29 päivänä kesäkuuta 2020,
         päätöksen (YUTP) 2017/1424 muuttamisesta siltä osin kuin on kyse pienaseiden, kevyiden aseiden ja tavanomaisten ampumatarvikkeiden vähentämiseen tähtäävän Etyjin toiminnan Pohjois-Makedonian tasavallassa ja Georgiassa tukemisen päättymispäivästä
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 4 päivänä elokuuta 2017 päätöksen (YUTP) 2017/1424 (1), jossa säädetään kyseisen päätöksen 1 artiklassa tarkoitetuille toimille 36 kuukauden täytäntöönpanokaudesta, joka alkaa kyseisen päätöksen 3 artiklan 3 kohdassa tarkoitetun rahoitussopimuksen tekopäivästä.
                  
               
                     (2)
                  
                  
                     Rahoitussopimus Euroopan turvallisuus- ja yhteistyöjärjestön (Etyj) sihteeristön kanssa, joka on päätöksen (YUTP) 2017/1424 täytäntöönpanosta vastaava organisaatio, allekirjoitettiin 7 päivänä syyskuuta 2017 ja sen voimassaolo päättyy 6 päivänä syyskuuta 2020.
                  
               
                     (3)
                  
                  
                     Etyjin turvallisuusyhteistyön foorumi pyysi 27 päivänä huhtikuuta 2020, että päätöksen (YUTP) 2017/1424 täytäntöönpanokautta jatkettaisiin ilman kustannuksia kuudella kuukaudella 6 päivään maaliskuuta 2021 saakka covid-19-pandemian ja kansainvälistä matkustamista koskevien rajoitusten vuoksi.
                  
               
                     (4)
                  
                  
                     Päätöksen (YUTP) 2017/1424 1 artiklassa tarkoitettujen toimien jatkaminen 6 päivään maaliskuuta 2021 saakka ei vaikuta taloudellisiin resursseihin.
                  
               
                     (5)
                  
                  
                     Päätös (YUTP) 2017/1424 olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2017/1424 seuraavasti:
            
                        1)
                     
                     
                        korvataan otsikko seuraavasti:
                        ”Neuvoston päätös (YUTP) 2017/1424, annettu 4 päivänä elokuuta 2017, pienaseiden ja kevyiden aseiden sekä tavanomaisten ampumatarvikkeiden laittoman kaupan ja liiallisen keskittymisen riskin vähentämiseen tähtäävän Etyjin toiminnan tukemisesta Pohjois-Makedonian tasavallassa ja Georgiassa”;
                     
                  
                        2)
                     
                     
                        korvataan 5 artiklan 2 kohta seuraavasti:
                        
                           ”2.   Tämän päätöksen voimassaolo päättyy 6 päivänä maaliskuuta 2021.”.
                        
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 29 päivänä kesäkuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Neuvoston päätös (YUTP) 2017/1424, annettu 4 päivänä elokuuta 2017, pienaseiden ja kevyiden aseiden sekä tavanomaisten ampumatarvikkeiden laittoman kaupan ja liiallisen keskittymisen riskin vähentämiseen tähtäävän Etyjin toiminnan tukemisesta entisessä Jugoslavian tasavallassa Makedoniassa ja Georgiassa (EUVL L 204, 5.8.2017, s. 82).